b'\n_START_ARTICLE_\nMesoclemmys dahli\n_START_SECTION_\nEtimologi\n_START_PARAGRAPH_\nNama dahli, diletakkan sebagai penghargaan kepada pakar Iktiologi Colombia-Sweden, George Dahl (1905-1979), yang gemar mengumpul pelbagai spesimen biologi.\n_START_SECTION_\nCiri-ciri\n_START_PARAGRAPH_\nMempunyai karapas bujur, berwarna zaitun coklat dan bersaiz 22.9cm) bahagian belakangnya lebar dan sedikit bergerigi. Walaupun belakangnya kelihatan rata, sisinya agak terjungkit. Terdapat jungkir sederhana bentuknya pada kura-kura kecil atau dewasa._NEWLINE_Kariotipnya ialah 2n = 58: 22 makrokhromosom, 36 mikrokhromosom (Bull and Legler, 1980)._NEWLINE_Kura-kura jantan memiliki ekor yang panjang, tebal dengan kepala yang tirus. Kepala kura-kura betina pula lebih besar .\n_START_SECTION_\nTaburan\n_START_PARAGRAPH_\nKura-kura ini boleh dijumpai di Atl\xc3\xa1ntico, Bol\xc3\xadvar, C\xc3\xb3rdoba dan Sucre di utara Colombia.\n_START_SECTION_\nHabitat\n_START_PARAGRAPH_\nMedem (1966) menyatakan habitat haiwan ini merangkumi kolam, dan kawasan berair di dalam hutan.\n_START_SECTION_\nKitaran hidup\n_START_PARAGRAPH_\nMedem (1966) melaporkan yang musim mengawan haiwan ini di Colombia bermula pada Jun dan Julai dengan sarang untuk bertelur mula dibina pada bulan September dan Oktober. Satu hingga enam biji telur dihasilkan sekali sarang. Telurnya berwarna putih, bujur (29-35 x 23\xe2\x80\x9328\xc2\xa0mm) rapuh, dan anak kura-kuranya hanya bersaiz sekitar 28\xe2\x80\x9330mm panjang. Mesoclemmys dahli biasanya bersifat maging, menjadikan siput, serangga akuatik, invertebrata air, ikan, dan amfibia; sebagai makanan.'